
Praefatio. 


Antequam  lectorem  benevolum  in  provinciam,  quae  mihi 
emetienda  est,  non  ita  extensam,  inducam,  liceat  mihi, 
praeceptoribus  meis  honoratissimis,  nec  non  omnibus  homi- 
nibus benevolentissimis,  qui  in  investigationibus,  a me 
institutis,  et  consilio  et  re  mihi  adfuerunt,  quorumque 
auxilio  solo,  ut  eas  suscipere  possem,  mihi  contigit,  inti- 
mo animo  gratias  persolvere  plurimas. 

Jam  notationes  quasdam  universales  de  fine,  disquisi- 
tionibus meis  proposito,  rationeque,  quam  inierim,  prae- 
mittendas esse,  judico,  ut  videlicet  quid  in  iis  spectaverim, 
illustrem. 

Non  hoc  equidem  egi,  ut  sententias  de  trachomate  hucus- 
que prolatas  judicio  critico  persequerer,  quoniam  primo, 
hoc  si  facerem,  a re  mihi  proposita  longius  abducerer, 
deinde  talis  sententiarum  illarum  dijudicatio  nuperrime  a 
Leopoldo  de  Ilolst  *)  prolata  est.  Est  potius  huic  commen- 
tationi id  modo  propositum , ut,  quem  pervestigationes  meae 
eventum  habuerint , et  ad  quam  de  trachomatis  origine  sen- 
tentiam iis  adductus  sim , breviter  exponam , qua  in  re  prae- 
cipuas virorum  doctorum  controversias  tantum  indicabo. 

Oculorum  affectio,  de  qua  quaeritur,  neutiquam,  id 
quod  dubitari  nequit , tam  recentis  est  aetatis , quam  medico- 

')  Variae  theoriae  de  trachomatis  natura  et  causis  etc.  Dissertat, 
inaugural.  Dorpali  1856. 

rum  conatus,  certam  ejus  diagnosin,  qua  ab  aliis  oculorum 
morbis  discerni  posset,  statuendi:  sed  est  potius  verisimilli- 
mum,  ex  quo  tempore  omnino  homines  confertim  viventes, 
et  rationibus  e climate  pendentibus,  quae  mali  illius  ortui 
favent  , et  conditionibus  adversis  ex  ipsorum  vivendi  modo 
oriundis  obnoxii  fuerint,  hunc  morbum  quoque  adfuisse. 

Causa  autem,  qua  fiat,  ut  certae  quaedam  regiones  huic 
oculorum  affectioni  maxime  sint  opportunae,  dum  aliae,  in- 
quibus  climatis  rationes  nil  differant,  multo  minorem  illius  op- 
portunitatem praebeant,  quantum  verisimile  est,  ex  animorum 
cultu  hominum  in  illis  habitantium,  longius  provecto,  repe- 
tenda est,  quippe  qua  rerum  conditiones  noxiae  ad  mali 
evolutionem  necessariae  aut  ex  toto  tollerentur , aut  magis, 
quam  alibi , coercerentur. 

Vix  usquam  tota  Europa  ulla  reperiri  potuerit  regio , in 
qua,  praesertim  inter  rusticos,  trachoma  tantopere  incre- 
bruerit, quam  in  hisce  nostris  provinciis,  quam  ob  rem  non 
modo  doctrinae,  verum  etiam  humanitatis  plurimi  interest, 
ut  morbi  istius , causae  atque  primordia  certo  eruantur,  qui, 
quum  tardius  quidem,  attameu  eo  certius  caecitatem  adducat, 
nisi  forte  vel  artis  auxilium , quod  tamen  proh  dolor ! sae- 
pissime sero  imploratur  , vel  mutatae  vivendi  rationes  proces- 
sum morbosum  aut  retardaverint,  aut  oppresserint,  tot 
homines  et  ipsos  miserrimos  reddat,  et,  ut  civitati  oneri 
sint , efficiat.  De  causis , ex  quibus  trachomatis  origo  repe- 
tenda sit,  judicium  certum  facere,  quum  perquam  verisi- 
mile sit,  eas  in  rationibus  climatis  inniti,  populique  mori- 
bus viven dique  modo  arctissime  conjunctas  esse,  mihi, 
priusquam  omnes,  quae  adhuc  exspectantur,  relationes 
statisticae  allatae  fuerint,  nimiae  audaciae  esse  videatur; 
attamen  tanto  majoris  momenti  esse  crediderim,  jam  nunc 

de  primis  mali  initiis  investigationes  institui.  At  ipsa  haec 
trachomatis  primordia  usque  ad  hunc  diem  multis  inter 
medicos  controversiis  materiam  praebuerunt,  quum,  quae 
nonnullis  prima  processus  granulationis  in  conjunctiva  in- 
cipientis initia  habenda  esse  videbantur,  ea  alii  scrutatores 
ad  aliam  prorsus  affectionem  referenda  esse,  censerent. 
Causa  vero,  ex  qua  tanta  doctorum  dissensio  fluxerit,  in 
eo  videtur  quaerenda  esse , quod  scriptores , quos  posterio- 
res nominavi,  quum  iis  in  mentem  non  venisset,  illis  in 
locis,  quibus  trachoma  endemicum  esset,  homines,  qui 
sani  viderentur,  observare,  aut  nullam  habuerint  occasio- 
nem trachomatis  initia  videndi,  aut,  non  incorrupto  judicio 
ad  disquititiones  suas  accedentes,  duos  morbos  simul  ob- 
vios inter  sese  non  satis  distinxerint.  Dico  autem , trachoma 
a catarrho  aut  a blennorrhoea , quae  mala  una  cum  tracho- 
mate occurrere  infra  uberius  exponam,  ab  illis  non  satis 
distinctum  esse. 

De  primis  trachomatis  innitiis  ut  rite  disquisitiones  sus- 
cipere liceret,  omnium  primum  necessarium  fuit  definiri, 
quanam  aetate  illa  facillime  reperiri  posse  verisimillimum 
appareret.  Et  aetatem  virilem  provectiorem  et  senectutem 
nobis  nisi  raris  in  casibus  morbum  hunc  primum  orientem 
non  offerre,  plerique  hac  de  re  scrutatores,  uti  Adehnann  x), 
Hasner l  2),  ArU  3),  Seitz  4),  inter  se  consentiunt,  neque 
non  mihi  satis  crebro  praebita  est  occasio  observandi,  iis, 


l)  Scitrdgc  jur  mebtcintfd;en  unb  d;irurgi|d;cu  «^eitfunbe.  23b.  II. 
Pag.  89  unb  90.  Srlangcit  1845. 

-*)  ©ntrourf  cinct  auatomifdjcu  23egruubmtg  bct  9Iugenfranff)citeH. 
Pag.  45.  1847. 

3)  2)ic  $ranft)citcu  bcS  2lugcd.  23b.  I.  Pag.  133.  1854. 

')  <£>anbbud;  bcv  gcfammtcu  Stugenfyeilfmibe.  Pag.  51.  grtangen  1855. 

quas  diximus,  aetatibus  plerumque  tantum  tristissimos  affec- 
tionis exitus  inveniri.  Quae  quum  ita  essent,  ut  prioribus 
vitae  periodis  prima  trachomatis  initia  quaererem , adductus, 
pueritiam  in  eum,  quem  sequerer,  finem  tempus  aptissi- 
mum esse  existimavi.  Etenim  sperare  poteram,  fore,  ut 
in  vicanis  regionum  in  Dorpati  vicinia  sitarum  scholis,  in 
quibus  pueri  inde  a mense  Octobri  usque  ad  Aprilem  totum 
diem  degerent,  quibusque  relictis,  in  domos  fumosas  re- 
verti solerent,  largam  investigationum  mearum  materiam 
invenirem,  utpote  cui  non  defutura  esset  occasio,  ibi  in 
pueros  a decimo  aetatis  anno  ad  adolescendam , ergo  ad 
annum  vitae  undevicesimum  usque,  inquirendi.  Neque 
spes,  quam  conceperam,  me  destituit.  Namque  in  viginti, 
quas  adii,  scholis  vicanis  mihi  obtigit,  ut  non  modo  in 
majore  hominum  multitudine,  sed  in  unis  etiam  iisdemque 
diversos  progredientis  in  conjunctiva  processus  granulatio- 
nis gradus  observarem. 

Ceterum  non  in  eo  solum  acquievi,  ut,  qualis  illis, 
quas  diximus,  aetatibus,  morbus  esset,  perquirerem,  ve- 
rum etiam  a praediorum  possessoribus,  scholarumque 
praesidibus  benignissime  adjutus,  homines,  aetate  provec- 
tiores, et  oculis  laborantes  in  iis,  quas  adii,  parochiis  in- 
spicere potui,  nec  non,  idquod  mihi  majoris  etiam  mo- 
menti fuit,  in  multos  infantes,  menses  sex  natos,  pueros- 
que ad  decimum  aetatis  annum,  quo  tempore  scholas  fre- 
quentare incipiunt,  inquirere  mihi  licuit. 

In  priore  disquisitionum , quas  jam  in  medium  prolatu- 
rus sum,  parte,  primum  et  locum  et  formam,  qua  prima 
trachomatis  initia  manifestari  solent,  indicabo,  indeque, 
quo  modo  granulationes  paulatim  sese  evolvant,  persequar; 
quo  facto  in  altera  commentationis  parte  rationum  statis- 


9 


ticarum,  quales  in  scholis  vicanis  invenerim,  conspectum, 
tabulis  illustratum,  lectori  proponam , atque,  quamnam  sen- 
tentiam cie  ratione  trachomatis  cum  cetero  valetudinis  statu, 
cum  sexu,  cum  aetate,  cum  utroque  oculorum,  eorumque 
palpebris  intercedente  ex  commentariis  in  disquirendo  concin- 
natis hauserim,  commemorabo. 

Nec  lectori  ingratum,  nec  hoc  loco  alienum  esse  puta- 
verim, quales  sint  aedes,  in  quibus  scholae  vicanae  haben- 
tur, describi,  quas  scholas,  uti  id  agunt,  ut  rusticorum 
Esthoniae  animos  excolant , item  , id  quod  dolendum  est, 
dubitari  nequit,  pro  multarum  affectionum  fonte  habendas 
esse.  In  primis  vero  conclavia  arcta,  saepe  fumo  impleta, 
in  quibus  pueri  per  dimidiam  anni  partem  totum  diem  transi- 
gunt, ad  varias  oculorum  affectiones,  inter  quas  maxime 
trachoma  afferendum  est,  et  provocandas  et  sustentandas 
plurimum  conferunt.  Qua  de  causa  in  ea  sum  sententia,  ut 
illis  in  scholis',  in  quibus  maxime  trachomatis  initia  reperian- 
tur,  disquisitionem  de  mali  causis  apte  institutam  facillime 
eventus  idoneos  praebituram  esse,  censeam.  Qua  de  re  quia 
certiores  investigationes  a tine  nobis  proposito  longius  me 
avocarent,  in  altera  hujus  dissertationis  parte,  quodnam 
discrimen  inter  aegrotorum  trachomate  affectorum  numerum 
in  scholis  iis,  ex  quibus  fornacum  fumus  foras  educatur,  iliis- 
que, ubi  fumus  in  conclavi,  in  quo  scholae  habentur,  libere 
feratur,  intercedat,  mentionem  inferam. 

Aedes,  in  quibus  scholae  habentur,  id  quod  vehementer 
dolendum  est,  persaepe  pessimum  totius  vici  aedificium  esse, 
cernimus,  quae  res  iis  maxime  in  vicis,  quorum  incolae  pau- 
pcrioies  sunt,  frequentissime  observatur.  Aedium  parietes, 
octo  fere  pedes  altitudine  aequantes,  cx  lignis  constructi, 
fcnestiis  convenienter  ad  aedium  structuram  humilibus  quibus 

plerumque  parvula  quadrata  vitrea,  plurimis  in  casibus  ad- 
modum sordida  inserta  sunt,  instructi,  tectum  domus  subli- 
me, c stramento  factum  ferunt,  in  quo  saepenumcro  nullum 
conspicitur  fumarium.  Per  januam  valde  humilem  si,  limen 
•altum  transgressus,  in  conclave,  in  quo  schola  habentur, 
intraveris,  oculos  prius  tenebris,  quibus  omnia  involuta 
sunt,  assuescere  necesse  est,  quam,  per  fumum  crassis- 
simum, quo  conclave,  raro  amplius  quindecim  passus 
longum  latumque,  repletum  est,  infantes  utriusque  sexus 
circiter  vigenti  vel  quinquaginta,  ampliusque  ad  men- 
sas longas  confestim  inter  se  sedentes,  annos  10 — 17 
natos,  animadvertant.  Quae  domus,  etiamsi  instructa  sit 
fumario,  tamen  praeter  odores  ingratos  alios,  quibus  conclave 
abundat,  plerumque  etiam  fumi  odor  percipitur,  quoniam 
saepe  vel  juxta  conclave,  in  quo  pueri  docentur,  ille  situs 
est  locus,  semper  fumosus,  quo  ludi  magister,  simul  agri- 
culturam exercens,  frumenta  sua  torret  deteritque,  vel  for- 
nax ingens,  qua  conclave  istud  calefit,  magnis  rimis  hiat, 
per  quas  fumus  pro  eo,  ut  per  fumarium  evadat,  ex  parte  in 
conclave  effunditur.  Conclavis , in  quo  scholae  habentur, 
solum  picrisque  in  casibus  coaxatione  instructum  est,  inter- 
dum vero,  pariter  atque  in  aliis  rusticorum  domiciliis,  e luto 
bene  occulcato  consistit.  Parietes  tectumque,  nullo  morta- 
rio obducta,  plerumque  tenui  calcis  cum  aqua  vel  lacte  in 
pigmentum  albidum  contritae  strato,  quod  iterum  iterumque 
friatur,  obtecta  sunt.  Mensae,  quibus  pueri  discentes  assi- 
dent, quum  fenestrae  minimae,  quae  vel  duae  vel  tres  nu- 
mero ad  sunt,  pro  rata  parte  longissime  inter  se  distent,  lu- 
mine parco  eoque  parum  aequabili  utuntur. 

Domus  quum  nullis  instructa  sit  fundamentis,  facile  est 
intellectu,  conclave,  etiamsi  coaxatio  non  desit,  tamen  liccf 

anni  tempore  frigidiore  valde  calefiat,  admodum  humidum 
esse.  In  iis  aedibus , quae  fumario  carent,  si  quanclo  fumus 
incolis  nimium  molestiae  affert,  fores  patefieri  solent,  quo 
facto,  aer  externus  frigidiusculus  infantium  extremitates  in- 
feriores, vestibus  frigori  arcendo  parum  sufficientibus  tectas, 
tangit. 

Ex  hac  aedium  in  quibus  scholae  vicanae  in  esthonica 
Livoniae  parte  habentur,  descriptione,  IJuam  mihi  nequa- 
quam in  partem  malam  vertisse  videor,  facile  perspicitur, 
sententiam  illam,  qua  istae  ad  trachoma  aliasque  affectiones 
et  provocandas  et  sustentandas  vel  plurimum  valere  credun- 
tur, non  justo  audaciorem  esse.  Nihilo  secius  tamen  facile 
quis  contrarium  statuerit,  si  ex  altera  disquisitionum,  quas 
proponam,  parte  cognoverit,  rationem,  quae  inter  pueros, 
ex  trachomate  laborantes,  sanosque,  in  orphanotropho  Dor- 
patensi,  a me  et  professore  Oettinger  inspecto,  intercedit, 
non  multo  faustiorem  haberi  posse,  quamvis  domus,  in  qua 
pueri  totum  per  annum  habitant,  e lateribus  constructa,  in 
salubri  urbis  parte  sita,  nec  fumosa  sed  spatiosa,  lucique 
aperta,  atque  sicca  sit.  Qua  in  domo  cur  totidem  inveneri- 
mus aegrotos , quot  in  scholis  vicanis , equidem  ex  nulla 
alia  repetere  possum  causa,  quam  quod  infantes,  in  illam 
domum  recepti,  parentibus  pauperrimis  nati,  malum  ex  domo 
paterna,  in  qua  multis  noxis  summaeque  egestati  expositi 
fuissent,  jam  secum  illuc  attulerint,  morbusque  eo  sustente- 
tur, quod  pueri,  qui  diversis  opeficiis  in  orphanotropheo 
instituantur,  saepe  noxis  mechanicis,  uti  pulveri  etc. , sint 
obnoxii. 

Attamen,  quaecumque  sunt  causae  nocivae  trachomatis 
01  tui  faventes,  eo,  quod  malum  istud  in  scholis  vicanis  tam 
saepe  observatur,  admonemur,  quam  sit  necessarium,  ad 

prima  morbi  initia  animorum  attentionem  adverti,  qui  quidem 
morbus,  aut  nullis  aut  perexiguis  symptomatibus  subjectivis 
stipatus  ingruere,  posteaque  saepissime  sequelas  tristissi- 
mas provocare  solet, 


Pars  prior. 

De  granulationum  formatione. 

Ex  quo  tempore  primum  ad  granulationum  trachomati 
tam  peculiarium  formationem  virorum  doctorum  animi  con- 
veisi  sunt,  de  earum  natura  atque  de  loco,  quo  primum 
oriantur  indeque  amplius  evolvantur,  diversissimae  in  me- 
dium prolatae  sunt  sententiae. 

Auctores  vetustiores  ? qui  processum  morbosum  tracho- 
mati proprium  ab  aliis  affectionibus  in  conjunctiva  obviis 
discernere  non  solebant,  quum  illis  temporibus,  qualis  con- 
junctivae in  diversis,  quas  obducit,  partibus  structura  esset, 
ope  microscopii  nondum  certius  indagatum  esset,  granula- 
tiones pro  folliculis  mucosis  tumefactis  putandas  esse  rati, 
ex  blennorrhoea  chronica  eas  originem  capere  censuerunt, 
totique  morbi  decursui  hoc,  quod  modo  diximus,  nomen  im- 
posuere. Aetate  posteriore,  qua  cognitum  est,  non  totam 
conjunctivam , sed  tantum  partem  ejus  transitoriam  ad  tarsum 
usque  folliculis  mucosis  instructam  esse,  dum  in  conjunctivae 
parte  tarsali  ad  mediam  ejus  partem  usque  hic  illic  modo 
singulae  glandulae,  in  reliqua  vero  conjunctivae  tarsum  ob- 
ducentis parte,  atque  in  bulbi  conjunctiva  nullae  omnino 
glandulae  exstant,  granulationibus  tamen  saepe  permultis 
inventis,  opinioni  isti  omne,  quo  niteretur,  ademptum  est 
adminiculum,  quo  facto,  quae  prius  glandulis  mucosis  attri- 
buta fuerant,  ea  jam  corpori  papillari  adscribi  coepta  sunt. 

| Verumtamen  haec  quoque  sententia  non  habet,  quo  defen- 
[ datur,  quoniam,  uti  plerique  observatores,  quibus  multa 
I;  trachomata  videndi  non  defuit  occasio  , ut  Adelmann  l), 
| Arti2),  Wotypka  7>),  consensu  affirmant,  atque  ipse  etiam 
| saepius  animadverti,  granulationes  in  scleroticae  quoque 
| conjunctiva  reperiuntur.  Quin  etiam  nonnullis  in  casibus 
| cornea  quoque , in  qua  nullum  corpus  papillare  adesse  satis 
i constat,  granulationes  quosdam  obtulit.  Quod  quum  ita 
I sit,  nil  superest,  nisi  ut  primo  exsudatum  sub  conjunctivae 
epithelio  deponi  ac  postea  demum  stadio  secundo  etiam  telas 
I profundiores  infiltrari  censeamus,  quo  facto,  corpus  papil- 
I lare  quoque  in  mali  societatem  vocetur. 

Amplius  septingentos  homines  perscrutatus , quam  cer- 
I tissime  mihi  persuasi,  palpebram  inferiorem  semper  fere 
I priorem  affici,  qua  in  re  plerisque  in  casibus  canthus  exter- 
nus prima  granulationum  jamjam  orientium  indicia  offert. 
I Namque  primo  in  hoc  loco  vasa  plurima,  perquam  tenuia, 
I sanguine  turgent,  quo  fit,  ut  conjunctiva,  paullulum  tume- 
facta, holoserico  similis  appareat.  Paulatim  inde  in  plica 
transitoria  nonnulla  in  conspectum  veniunt  vasa  majora, 
quae,  plerumque  decursum  multimodis  sinuatum  ineuntia, 
I angulis  rectis  vel  etiam  acutis,  inflectuntur.  Nonnunquam 
haec  vasa  speciem  varicosam  prae  se  ferentia  canthum  inter- 
num versus  porriguntur,  qui  tum,  pariter  atque  plica  tran- 
sitoria, rubedinem  intensam  ostendit.  Rarissime  tantum 
primo  in  interno  palpebrae  inferioris  angulo  auctum  vasorum 
turgorem  observavi,  dum  angulus  externus  et  plica  pansito- 
I — 

*)  L.  c.  Pag-.  50. 

2)  L.  c.  Pag.  108. 

3)  ®ie  coittagiofe  23inbel;autcn%unbim<p  Pag.  73.  Wien , 1852. 

ria  nihil  tale  in  conspectum  dederunt.  Sensim  in  angulo 
externo  singulae  asperitates  minores  conspiciuntur  , quae, 
si  eas  oculis  inermibus  intueare,  colore  a conjunctiva  nil  dif- 
teiunt,  attamen,  micioscopio  simplici  in  usum  vocato,  vesi- 
culae omnino  planae,  substantiam  pellucidam  continentes, 
esse  cognoscuntur.  Quae  sunt  prima  asperitatis  conjunctivae 
initia,  ideoque  trachomatis  primordia. 

Vesiculae  tali  modo  exortae,  brevi  tempore  elapso,  pri- 
mo singulae,  tum  multitudine  adaucta,  in  plica  transitoria 
apparent,  quae,  altera  proprius  propiusque  alteram  acce- 
dentes, frequentissimae  supra  illa  observantur  loca,  in  qui- 
bus vasa , uti  supra  memoravimus , flectuntur.  Hic  in  plica 
transitoria,  cujus  textura  laxior  est,  et  in  qua  palpebra  pres- 
sum tam  fortem  non  exhibet,  quam  ad  conjuctivae  partem 
tarsalem,  vesiculae  istae  et  aliquanto  majorem  ambitum  asse- 
quuntur, et  formam  transversim  ovatam  praebent,  diametro 
longitudinali  plicae  transitoriae  longitudini  respondente.  Sunt 
illae  initio  colore  pallido  subflavo  tinctae,  ex  toto  pellucidae, 
saepe  tenui  vasorum  veluti  corona  undique  circumdatae,  ex 
qua  ramuli  tenuissimi  in  internam  vesiculae  partem  intrare 
videntur,  unde  color  sub  flavus,  quo  hae  vesiculae  imbutae 
sunt,  repetendus  credatur.  Dum  vesiculae  in  externo  angulo 
et  in  plica  transitoria  ad  majoris  aciculae  capitis  magnitudi- 
nem accrescunt,  saepe  etiam  per  conjunctivae  partem  tarsa- 
lem rubedo  intensa  aequabilis  diffunditur,  quae  quidem  per 
longius  temporis  spatium  exstare  potest,  nullo  vesicularum, 
quas  supra  commemoravimus,  vestigio  deprehenso.  Ad 
postremum  tamen  hae  vesiculae  in  parte  tarsali  quoque , et 
primo  quidem  in  ea  conjunctivae  farsi  parte,  quae  propius 
plicam  transitoriam  sita  est,  in  conspectum  veniunt,  postea, 
excepto  limite,  qui  occlusis  glandularum  Meibomianarum 

finibus  constituitur,  in  tota  parte  tarsali  procrescentes.  In 
1 conjunctivae  parte  tarsali  vesiculae,  tardius  magnitudine  in- 
I crescentes,  per  longius  tempus  parvulae  planaeque  manent, 

3'  at  saepe  brevi  temporis  spatio  major  earum  multitudo  exsi- 
stit, Quae  si  diutius  adfuerunt,  eandem,  quam  vesiculae  in 
I plica  transitoria  positae , assequi  possunt  magnitudinem,  eo 
I tamen  intercedente  discrimine,  quod  semper  fere  speciem 
I rotundam  praebent  globuli  segmentis  similes. 


Vesicularum,  quae  in  angulo  externo  ortae  sunt,  ideo- 


que  omnium  primae  fuerunt,  contentum  jam  turbidari  inci- 


I pit,  quum  vesiculae  postea  tum  in  plica  transitoria,  tum  in 
I parte  tarsali  exortae  ad  eam,  quam  omnino  attingere  solent, 
I magnitudinem  augentur,  atque  etiamtum  fluidum  limpidum 
I continent.  Vesiculae  istae  primum  formatae  initio  specie 
I languidiore  minusque,  quam  antea,  pellucidae  cernuntur; 
I at,  paullatim  etiam  colorum  mutatione  facta,  ex  griseo  al- 
I bescunt.  Granulationes,  quae  adhuc  contrectanti  se  molles 
I praestabant,  sensim  indurescunt,  quo  facto,  magnitudine 
I jam  non  adaugentur.  Quae  exsudati  obduratio  non,  quem 
ad  modum  Wotypka  se  observasse  contendit,  e vesiculae 
I fundo  initium  capere  videtur.  Etenim  nunquam  mihi  conti- 
git, ut  vesiculam  reperirem,  quae,  in  apice  etiamtum  ex 
I toto  pellucida , in  fundo  jam  turbida  appareret,  sed  est  po- 
I tiusmihi  observandi  occasio  data,  in  granulationibus  majo- 
I ribus,  quae  extrinsecus  jam  speciem  granulationum  organi- 
zatarum  praeberent,  substantiam  centro  contentam  liquidam 
esse.  Nam  acu  infixa  pressuque  leniore  ad  granulationes 
exhibito , contentum  guttulae  ad  instar  formatum  in  superfi- 
ciem proveniebat.  Qua  de  causa  mihi  videor  statuere  posse, 
granulationum  obdurationem  inde  a peripheria  centrum 
versus  progredi. 

Exsudalum  postquam  sub  epithelium  effusum  est,  vaso- 
rum ratio  nonnunquam  alia  exsistit.  Namque  maximus  va- 
soi  um  conjunctivae  palpebrae  turgor  deminuitur,  speciesque 
ejus  holoserico  similis,  idque  primo  in  angulo  externo,  ces- 
sat, et  color  pallidior  evadit,  nec  nisi  in  granulationum  vi- 
cinia singula  animadvertuntur  vasa  majora.  Quae  res  nescio 
an  quosdam  auctores  adduxerit,  ut  trachoma  inflammatorum 
et  non  inflammatorium  inter  se  distinguenda  arbitrarentur, 
quippe  qui  iis  in  casibus,  in  quibus  exsudata  nondum  or- 
gaiizata  repererant,  quia  conjunctivae  inflammationem  adesse 
demonstrare  nequibant,  etiam  inflammationem  omnino  defu- 
isse statuerent.  Cui  errori  illud  quoque  momentum  favet, 
quod  aegroti  saepe  affirmant,  oculos  suos  omnino  integros 
esse , quum  tamen , investigatione  diligentiore  instituta, 
non  tantum  in  angulo  externo , verum  etiam  in  plica  transi- 
toria, quin  imino,  id  quod  in  hominibus  maxime  torpidis 
observatur , in  parte  tarsali  multae  animadvertantur  granula- 
tiones. Verumtamen,  quod  aegroto  nulla  oblata  sunt  in- 
flammationis symptomata  subjectiva,  argumento  non  est,  ex 
quo  concludas , inflammationem  omnino  non  exstitisse.  Est 
potius  rei  ratio  similis  atque  quae  in  pleura  invenitur;  nam- 
que, quamvis  raro  cadavera  secentur,  in  quibus  nullae  lami- 
nae visceralis  ad  parietalem  adhaesiones  adsint,  tamen  inter 
omnes  convenit,  multos,  quorum  cadavera  secentur,  vivos 
nunquam  pleurae  affectiones  conquestos  esse.  Itaque,  quum 
homines  illi  se  pleurae  inflammatione  laborasse  non  sentirent, 
tamen,  hanc  adfuisse,  exsudata  certo  demonstrarunt.  Ergo, 
quantum  mea  fert  opinio,  statuendum  non  est , nisi  trachoma 
inflammatorium. 

Quae  dum  in  palpebrae  conjunctiva  fiunt,  in  bulbi  con- 
junctiva nullae  ab  initio  commutationes  in  conspectum  veni- 

unt.  Haec  demum,  vesiculis  increscentibus  majoreque 
multitudine  apparentibus,  praesertim  si  frequentusimae  in 
parte  tersali  prodeunt,  paullulum  in  mali  societatem  vocatur. 
Tum  ejus  vasa  solito  magis  turgent,  qui  status  tamen  ex 
sola  irritatione  mechanica  dependet,  quoniam,  quamvis  pal- 
pebra inferior  parum  moveatur,  vesiculae  tamen,  praeser- 
tim quae  in  conjunctivae  parte  tersali  positae  sunt,  tanquam 
corpora  aliena  inter  palpebram  bulbmnque  interposita,  ad 
hunc  vim  aliquam  exhibeant  necesse  est.  Quo  trachomatis 
stadio  quod  nullusdum  pannus  observatur,  hujus  rei  causa 
in  eo  est  reposita,  quod  vesiculae,  de  quibus  mentionem 
feci,  quoad  substantia  iis  contenta  etiamtum  fluida  est,  pri- 
mum perquam  sunt  molles,  deinde,  quum  exigua  sit  palpe- 
brae inferioris  mobilitas , ad  corneam  minus  irritationis 
mechanicae  exhibere  possunt.  Attamen,  exsudato  in  vesi- 
culis indurescente , etiamsi  res  modo  commemorata  nonnihil 
difficultatis  offerat,  palpebrae  inferioris,  quamquam  posteri- 
us, quam  superioris,  granulationibus  pannum  provocari 
posse , non  deest  occasio  certo  sibi  persuadendi. 

Processus , quem  descripsimus , postquam  per  longius 
tempus  in  palpebra  inferiori  adfuit,  eadem  phaenomena  in 
palpebra  superiore  apparere  videmus , nisi  forte  exsudatum 
sub  epithelium  conjunctivae  palpebrae  inferioris  effusum  rur- 
sus resorptum  est,  sive  causa,  quae  ad  id  provocandum 
atque  sustentandum  valuit  agere  desiit,  sive  artis  auxilium 
conjunctivam  adeo  mutavit,  ut  resorptio  exsisteret. 

In  palpebra  superiore  quoque  omnium  primum  ad  angu- 
lum externum  rubor  iste  inflammatorius  atque  intumescentia 
exigua  animadvertuntur,  unde  paullatim  progressa  in  pli- 
cam transitoriam , angulum  internum , palpebrae  partem  tar- 
salem etc.  diffunduntur.  Partes  transitoriae  palpebrae  supe- 

rioris  plica  laxior  latiorque  granulationibus  plus,  quam  in 
palpebra  inferiore,  spatii,  in  quo  evolvantur,  suppeditat, 
quo  fit,  ut  illae  plerisquc  in  casibus  et  numero  majore  exsis- 
tant et  celerius  evolutae  ad  magnitudinem  insigniorem  ac- 
crescant. In  palpebrae  superioris  parte  tarsali  quoque  major 
vesicularum  multitudo  pullulat;  at  hic  tamen  ad  volumen 
majus  non  adaugentur,  quia,  quum  palpebra  superior  for- 
tius ad  bulbum  apprimatur,  haec  pressio  aucta,  ne  exsuda- 
tio  progressus  faciat,  obstaculum  objicit.  Cui  causae  illud 
quoque  est  attribuendum,  quod  hoc  in  loco  granulationes 
postea  formam  planiorem  induunt.  Hic  etiam  vesiculae 
longum  per  tempus,  nimirum  plures  per  menses,  fortasse 
adeo  complures  per  annos,  exstare  possunt,  substantia, 
quam  continent , non  solidescente.  Quod  si  factum  est,  haud 
difficile  est  intellectu,  bulbi  conjunctivam,  hucusque  solo 
aucto  vasorum  turgore  insignem,  majorem  in  malo  partem 
suscipere,  atque,  palpebrae  motu  conjunctivae  lamellam, 
qua  cornea  obducitur,  irritante,  in  hujus  dimidio  superiore 
pannum  formari,  dum  dimidium  inferius,  quamquam  exsu- 
data, quae  in  palpebrae  inferioris  conjunctiva  adfuerunt, 
jamdudum  organizata  sunt,  panno  adhuc  careat. 

Quum  hucusque  granulationum  ortum,  solis  forma, 
modoque,  quo  apparent,  respectis,  fusius  illustraverim, 
reliquum  est,  ut,  quaenam  earum  natura  sit , quaeque,  dum 
oriuntur,  commutationes  fiant,  certius  consideremus. 

Granulationum  formatio  non  est  quaedam  aliena , extrin- 
secus in  corpus  illata,  non  est  processus  insolitus,  sed  potius 
processus  talis , qualis  ad  corpus  nutriendum  sustinendum- 
que  et  ad  singulas  ejus  partes  regenerandas,  vita  durante,  per-  ■ 
petuo  evenit,  est  processus  ille,  quo  exsudatum  initio  sub 
solum  epithelium,  postea  etiam  in  telas  profundiores  effusum, 

organisatur,  insignis  ille  quidem  tum  loco  exsudationis , tum 
forma  ejus  circumscripta. 

Vesiculas,  quas  supra  descripsimus,  prima  processus, 
quem  trachomatis  nomine  appellamus,  initia  esse,  omni 
exemptum  est  dubitatione.  Etenim  non  modo  in  multis  ho- 
minibus mihi  oblata  est  occasio  exsudati  e forma  fluida  in 
solidam  transitus  persequendi , sed  etiam  in  uno  eodemque 
homine  hoc  observare  mihi  contigit.  Vesiculas  primas, 
quae  per  magnitudinem  suam  quodammodo  ad  disquirendum 
aptae  videbantur , sero  omnino  limpido , perlucidoque  imple- 
tas , quum  eas  vel  ope  acus , vel  lanceola  in  cataractae  ope- 
ratione usitata,  pupugissem,  perbrevi  collabi,  earumque 
contentum  , omnino  tenue  fluidumque,  celeriter  effluere  et 
extemplo  cum  conjunctivae  secreto  lacrimisque  commisceri, 
vim.  Si  quando  vesicula  vetustior  erat,  ejus  contentum, 
etiamtum  omnino  limpidum , paullatim  magis  spissiusculum 
exstitit,  vesiculaque  puncta , tardius  emanavit,  difficiliusque 
cum  conjunctivae  secreto  se  commiscuit.  Longiore  tempo- 
ris spatio  transacto,  vesiculae  contentum,  tum  quoque  liqui* 
dum,  demum  pressu  leniore  post  punctionem  ad  vesiculam 
exhibito,  egressum  est,  guttulae  rotundae  speciem  offerens, 
quae  nec  cum  conjunctivae  secreto  lacrimisque  sese  miscuit 
et  in  fda  extrahi  potuit.  Ulteriore  morbi  decursu  exsudatum, 
quod  vesiculae  inerat,  turbidius  exstitit,  magisque  opacum 
se  exhibuit,  quo  statu,  quum  vesiculam  pupugissem , acui 
infigendae  magis  renitebatur.  Ex  nonnullis  iisque  majoribus 
harum  granulationum  jam  mutatarum,  quemadmodum  supra 
memoravi,  acu  infixa,  e parte  centrali  guttulam  parvam  con- 
tenti viscidi  lentique  exprimere  mihi  contigit,  unde  elucet, 
organizationis  processum  inde  a peripheria  ad  centrum  ver- 
sus progredi.  Denique  totum  vesiculae  contentum  in  mas- 

sam  coloris  grisei,  fere  opacam,  gelatinae  crassae  similem, 
induruit. 

Quem  modo  descripsimus  processum,  is,  investigatio- 
nibus mici oscopicis  professore  Octtiiiifen  duce  et  adjutore  in- 
stitutis, omnino  conformatus,  pro  plasmatis  exsudati  in  telae 
conjunctivae  partes  morphologicas  organizatione  habendus 
esse  est  cognitus. 

Ex  vesicula , exsudatum  continente  , ut  substantiam 
fluidam  quam  possem  maxime  meram  ad  disquisitionem  ope 
microscopii  suscipiendam  obtinerem,  eos  aegrotos  delegi, 
qui  vesiculas  permagnas,  substantia  omnino  perlucida  im- 
pletas , quam  proxime  marginem  palpebrae  sitas , offerrent. 
In  quibus,  palpebrae  membrana  mucosa,  postquam  palpe- 
bram inferiorem  a bulbo  retraxi,  leniter  ope  lintei  siccata, 
vesiculam  pupugi,  indeque,  quidquid  inerat , vel  ipso  instru- 
mento vel  tubulo  capillari  in  aperturam  punctione  effectam 
immisso  excepi.  Quo  facto  statim  fluidum  hoc  modo  excep- 
tum microscopio  submisi.  In  iis  vesiculis,  quibus  substan- 
tia continebatur  tenuior,  ejus  obtinendae  minor  oblata  est 
difficultas,  quia  tum  vesicularum  contentum  cum  mem- 
branae mucosae  secreto,  post  punctionem  celeriter  adaucto, 
atque  cum  lacrimis  non  tam  facile  miscebatur. 

Investigationum  ope  microscopii  factarum  hunc  nacti 
sumus  eventum. 

In  hominibus  iis , de  quorum  oculis  inquisitiones  insti- 
tuere licuit,  mihi  non  contigit,  ut  ullam  invenirem  vesiculam, 
cujus  contentum  cellulis  omnino  careret.  Neque,  me  judice, 
verisimile  est,  hoc  unquam  obtingere  posse,  quoniam, 
quum  exsudatio  sensim  et  pauli atim  fiat,  in  substantiis  pri- 
mum exsudatis , quae  oh  exiguam,  qua  sunt,  copiam  ad  in- 
vestigationes microscopias  vocari  nequeunt,  exsudatione 

amplius  progrediente , jam  cellularum  formatio  apparet.  Quo 
factum  est,  ut,  microscopio  res  subjectas  trecenties  amplifi- 
cante usus,  modo  primum  organizationis  jam  coeptae  gra- 
dum i.  e.  cellulas  binis  vel  ternis  nucleis  praeditas  in  plasmate 
decolore  natantes,  conspicerem.  In  aliarum  vesicularum 
contento,  quod,  ex  involucro  suo  egressum,  non  extemplo 
cum  lacrimis  sese  commiscebat,  quum  permagna  cellularum 
multitudo  adesset,  vix  inter  eas  stratum  plasmate  conforma- 
tum cognoscere  potui.  Si  quando  exsudatum , quod  vesicu- 
lis inerat,  in  fila  extrahi  potuit,  neque  omnino  cum  conjun- 
ctivae secreto  se  commiscuit,  major  cellulanum  pars  speciem 
oblongam  praebuit.  Cellulae  per  series  dispositae  alterae 
alteris  se  applicarunt,  quod  ubi  factum  est,  ibi  forma  earum 
fusorum  similitudinem  referente,  imago  talem  obtulit  speciem, 
quasi  opus  reticulatum  per  longitudinem  extractum  foret. 

Denique,  si  vesicularem  contentum  omnino  turbidum  se 
exhibuit  opeque  acus  exemtum  fuit,  microscopio  in  usum 
converso , tela  e fibris  partim  inter  se  decussatis  partim  in 
series  collectis,  nucleis  oblongis  praeditis,  composita  se  in 
conspectum  dedit,  hic  illic  tantum  cellulis  fusiformibus,  quin 
etiam  rotundis,  nondum  per  series  dispositis,  se  offerentibus. 

Quum  mihi  nullo  in  casu  contigerit,  ut  trachoma  haud 
dubie  acutum  observarem,  quia,  siquidem  omnino  exstat, 
his  in  regionibus  pro  rata  parte  certe  rarissimum  est,  non 
ausim  pro  certo  affirmare,  in  hoc  quoque  exsudationis  pro- 
cessum, ad  sedem  quod  attineat,  eundem  ordinem  sequi; 
verumtamen  analogia,  quam  forma  chronica  praebet,  adduc- 
tus , mihi  videor  statuere  posse , processum  unum  eundem- 
que  esse,  nisi  quod  singula  temporis  momenta , utpote  quae 
alterum  alteri  celerrime  succedant,  tam  certo  inter  se  discer- 
ni nequeant. 

Exsudati  sub  epitelio  depositi  resorptio,  si  forte  primo 
trachomatis  stadio  evenit,  eodem,  quo  alioqui  in  corpore 
fleri  solet,  modo  efficitur.  Ineunte  hoc  stadio,  quo  exsu- 
datum etiamtum  omnino  est  fluidum,  id  aut  satis  cito,  aut 
tardissime  resorberi  potest.  Exsudata  si  jam  magis  orga- 
nizata  sunt,  ut  perse  intelligitur,  fieri  non  potest,  ut  celer- 
rime resorbeantur,  sed  potius,  sive  arte  sive  aliis  causis 
effectus,  major  vasorum  turgor,  praesertim  in  exsudato- 
rum vicinia  exsistit.  Exsudata  fluido  ex  vasis  proveniente 
impraegnata  paullatim,  quae  resorbeantur,  apta  evadunt. 
Quae  resorptio  si  quando  facta  non  est,  exsudatis  magis 
magisque  solidescentibus  et  circa  ea  et  in  iis  vasa  majora 
efformantur,  quo  fit,  ut  exsudata  speciem  subrubram  prae 
se  ferant.  Qua  specie  per  totum  stadium  secundum,  quod 
profundioribus  palpebrarum  telis  exsudato  plastico  infiltra- 
tis  excellit,  perdurare  possumt.  Stadio  tertio  autem,  quo 
corrugatio  j fit , coepto , exsudata  quoque  et  magnitudine 
decrescunt  et  saepe  soliditate  augentur,  quorum  alterum 
oculo  affecto  admodum  est  perniciosum. 

Catarrho  et  blennorrhoeae  quaenam  cum  trachomatis 
initiis  ratio  intercedat,  quamquam  non  facile  est  dijudi- 
catu, tamen,  quod  mea  fert  sententia,  hi  processus  probe 
inter  se  sunt  distinguendi,  licet  ambos  ex  iisdem  causis  ori- 
undos simul  exstare  posse,  in  dubium  vocari  nequeat.  Ut 
taceam,  nos,  siquidem  logice  egerimus,  ob  causas  anato- 
micas , si  vere  existimes , de  catarrho  et  blennorrhoea  verba 
facere  non  posse,  nisi  quando  glandularum  mucosarum 
secretio  adaucta  sit,  id  quod  in  sola  conjunctivae  palpebrae 
parte  transitoria  fieri  potest,  exsudatis  trachomalosis  tamen 
in  tota  conjunctiva  obviis,  etiam  casus  non  desunt,  in 
quibus,  catarrho  vehementiore  vel  blennorrhoea  orta, 

trachoma  evanescat,  et  vice  versa  alia  reperiuntur  exem- 
pla, quae  trachomate  diutius  durante,  et  conjunctivae  tela 
inde  atrophia  correpta,  nec  catarrho  nec  blenuorrhoeae 
locum  relinqui  ostendant.  (Hasner  1 ).  Etiamsi  nomen 

catarrhi  sensu  latiore  interpretemur,  quo  illud  plerique  au- 
ctores interpretari  solent,  ut  scilicet  etiam  ad  conjunctivae 
partem  tarsalem,  partemque,  bulbum  obtegentem,  perti- 
nere possit,  auctaque  seri  transsudatione  maj  oreque  epithelii 
copia  desquamata  manifestetur,  tamen  haud  exiguum 
catarrhi  et  trachomatis  discrimen  relinquitur,  quoniam  in 
hoc,  quamvis  aegroti,  eo  laborantes,  auctam  muci  secre- 
tionem non  ostendant,  exsudatum  non  in  conjunctivae  su- 
perficiem, sed  sub  epithelium  effunditur.  Attamen,  catar- 
rho cum  trachomate  juncto,  id  quod  in  primo  ejus  stadio  satis 
crebro,  in  secundo  semper  accidit,  aegroti  omnia  sympto- 
mata tum  subjectiva,  tum  objectiva,  quae  catarrho  se 
comites  adjungunt,  offerre  solent. 

Quae  catarrhi,  eadem  blennorrhoeae  est  ratio,  quae 
quidem,  si  levior  est,  a catarrho  nisi  gradu  non  differt. 
Sin  gravior  exstitit,  blennorrhoea  maxime  vasorum  luxurie 
excellit;  semper  tamen  pariter  atque  in  catarrho  observa- 
mus, exsudatum  in  conjunctivae  superficie  deponitur. 

Ad  processum  modo  descriptum  quod*  attinet,  si  ab 
observatorum,  qui  et  ipsi  saepe  trachomata  observandi 
occasionem  habuere,  sententia  ea  in  re  discedo,  quod, 
Arlt  2 *)  et  Seitz  °)  assensus,  contra  quam  Hasner  4)  et 


‘)  L.  c.  Pag.  41. 

Holst ')  statuunt,  prima  trachomatis  initia  sempcr  in  palpebra 
inferiore  animadverti,  contendo,  ejus  rei  causa  inde  repe- 
tenda est,  quod  equidem  non  modo  homines,  qui  oculo- 
i um  affectiones  quererentur,  inquisivi,  sed  in  multis  etiam, 
qui  ipsi  sibi  omnino  sani  viderentur,  observationes  institui. 
Contra  ea  Hasner  et  Holst,  quantum  verisimile  est,  trachoma 
plerumque  non  viderunt,  nisi  jam  admodum  evolutum, 
vel  ex  parte  evolutione  retrograda  jam  coepta,  quo  facto, 
sane  facile  quis  adducatur,  ut  palpebram  superiorem  prius 
affectam  fuisse  judicet,  quia  uti  supra  jam  admonui,  hac  in 
palpebra  granulationes  et  majore  copia  et  magnitudine  insig- 
niore efformantur,  saepiusque  etiam  evolutionem  retrogra- 
dam celerius  ineunt.  ’ Infra,  in  altera  hujus  commentatio- 
nis parte,  observationes  meas,  non  obiter  institutas,  sed, 
numeris  prolatis,  confirmari  posse  apparebit.  Wotypka  2), 
qui  trachomatis  evolutionem  difigentissime.disquisivit,  quod 
ad  rem  modo  memoratam  spectat,  nihil  certi  affert,  sed, 
descripta  granulationum  in  palpebra  inferiori  evolutione, 
hisce  verbis  utitur:  „berfelbe  Process  finbct  am  obern  Qtugcnliebe, 
an  bciben  2tugcn  gugteid)  ftatt;  ift  fclbft  ffiinfig  ber 
gatt,  bajj  huilgcnb  bcr  langfamen,  anfd)einenb  gutartigcn  @ntn>id’e= 
Iitn g ber  $ranf(;cit  am  untcrn  Siebe , lejtere  am  oberen  fd)on  va[cf?ere 
gortfdjritte  gemant  I; at ; ja,  n>ir  f;abcn  ftc  an  biefcnt  immcr  f;eftigcr 
unb  ()B()ercn  ©rabeS  anSgebilbet  gefitnben , atS  am  nntercn;  mdtgcnb 
am  nntcren  2tugenliebe  nocf)  23ld3$en  bcftef)en,  ftnb  ftc  am  oberen 
oft  (d)on  in  tbrn^en  oermanbclt,  bie  nicbt  fetten  bcreitS  angefangen 
tjaben,  fidi  ju  reforbiren,  if;rc  garbe  git  dnbern,  am  Umfange 
flciner  311  tocrben,  iiber^aupt  in  bie  riicfjd;reitenbe  Metamorphose 

,u  tretcrt."  Qui  locus  nil  continet,  nisi  documentum,  pro- 
cessum trachomatosum  in  palpebra  superiore  ad  decursum 
celeriorem  ineundum  proclivem  esse ; verumlamen , in  pal- 
pebra superiore  eum  prius  apparere , ut  mihi  videtur , tum 
modo  dicere  possumus,  si,  granulationibus  in  palpebra  in- 
feriore nullisdum  conspicuis,  in  altera  illae  saepius  in  con- 
spectum venerint.  In  altera  dissertationis  parte,  cpia  nu- 
meros hanc  ad  rem  pertinentes  proponam , ex  discipulis  tra- 
chomate laborantibus,  quos  observavi,  tantum  34  inventos 
esse  videbimus,  quorum  tantum  palpebra  superior  granu- 
lationes ostenderit.  Ceterum  jam  hic  admonendum  videtur, 
inter  discipulos  illos  34  modo  nonnullos  fuisse,  quorum 
in  palpebra  inferiore  nullum  omnino  granulationum,  quae 
antea  adfuissent,  vestigium  deprehenderetur.  E contrario 
in  aegrotorum  numero,  fere  quadruplo  majore,  sola  pal- 
pebra inferior  granulationes  obtulit,  in  superiore,  quamvis 
diligenter  inquisissem,  nullo  granulationum,  quae  prius 
adfuissent,  vestigio  invento. 

Facere  non  possum,  quin  hoc  loco  confitear,  me, 
investigationibus,  quas  instituerim,  adductum,  ad  trachomatis 
ortum  quod  attineat,  sententiae  ab  Arlt  ')  prolatae  nullo 
modo  adstipulari  posse.  Vir  clarissimus  doctissimusquc 
enim , qui  diversas  oculorum  affectiones  tam  vere  planeque 
describit,  id  quod  mirandum  est,  in  commentatione  sua 
de  trachomate  scripta  granula  coloris  sub  flavi , gelatinosa 
fere  perlucida  planaque,  quae  in  magna  infantium,  in  or- 
phanotropheo  St.  Joannis  educatorum,  multitudine  obser- 
vaverat, quaeque  in  plica  transitoria  saepe  in  toros  oblon- 

gos  coaluisse,  ei  neque  folliculos  tumefactos,  neque  papil- 
las hypertrophicas  esse  cognoverat,  pro  exsudatis  tracho- 
matosis  habenda  esse  negavit.  Quin  etiam  contendit,  unum- 
quemque, qui  griseas  istas  granulationes,  quales  inter 
milites,  atque  in  aliis  hominum  una  viventium  coetibus,  et 
singulae  et  coacervatae  reperiantur,  ad  trachoma  referen- 
das esse,  judicaverit,  ex  alia,  atque  se  ipsum,  rei  contem- 
platione profectum,  non  processum  morbosum,  sed  morbi 
symptoma  trachomatis  nomine  appellare. 

Attamen  Arlt,  dum  aliis  hoc  crimini  vertere  conatur, 
ipse  errorem  similem  commitit,  quippe  qui  in  describendo 
trachomate  Q de  prominentiis  vel  griseis  vel  subflavis,  lae- 
vibus, paullulum  pellucidis,-  colliculorum  vel  globorum 
dimidiatorum  similibus,  basi  subrotunda  distincte  limitata 
praeditis,  aut  papaveris  aut  milii  grana  magnitudine  aequan- 
tibus, mentionem  inficiat.  Quae,  uti  ex  granulationum 
descriptione,  supra  a me  prolata  elucet,  dubium  non  est, 
quum  exsudati  granula,  organizatione  jam  satis  provecta, 
fuerint,  quae  quidem  quomodo  exorta  fuerint,  vir  doctus 
explanare  non  conatur.  Itaque  Arlt  in  morbi  processu 
describendo  a symptomate  quod  ex  medio  morbi  decursu 
desumsit,  initium  facit.  Jam  si  causam  quaesierimus,  qua 
factum  sit,  ut  Arlt  colliculos  istos  gelatinosos,  fere  perlu- 
cidos , colore  subflavo  imbutos , granorum  milii , quin  etiam 
cannabinorum  magnitudinem  adaequantes , quos  in  pueris  il- 
lis observaverat , pro  trachomatosis  exsudatis  habendos  esse 
negaret,  ipsum  audimus  se  hoc  idcirco  ita  judicasse  affir- 
mantem , quod  intra  mensium  sex  et  amplius  spatium  neque 

cartilaginem  infiltrari  neque  conjunctivam  postea  coi  rugari 
vidisset.  At  quaesierim  equidem,  num  statui  possit,  pro- 
fessorem Arlt,  quamvis  ipse  mentionem  hac  de  re  non 
inferat,  conjunctivae  statum  procul  dubio  morbosum  amplius 
sex  per  menses  observasse,  nullis,  quibus  eum  impugnaret, 


| auxiliis  in  usum  vocatis?  Deinde,  etiamsi  res  ita  se  habuerit, 
I nonne,  quaeso,  inde,  quod  toto  temporis  spatio,  per  quod 
| observationem  instituit,  neque  cartilago  infiltrata  neque 
I conjunctiva  postea  corrugata  fuit,  id  modo  apparet,  istum 
I conjunctivae  statum,  iis,  quas  Arlt  exorituras  esse  credide- 
I rat,  commutationibus  non  provocatis,  per  longius,  quam  sex 
I mensium,  spatium  continuari  posse?  Qua  de  re  secundum 
I ea,  quae  mihi  in  tanto  casuum  multitudine  observare  licuit, 
I omni  dubitatione  exemtum  esse  judico,  professori  Arlt  in 

I pueris  illis  orphanotropheo  commissis  prima  trachomatis 
initia  oblata  fuisse.  Namque  descriptio  a viro  erudito  exhi- 
I bita  exsudati  vesiculis,  quales  in  trachomatis  primordiis  exsis- 
I tere,  supra  descripsi,  quasque  equidem  tam  saepe  in  unis 
I iisdemque  hominibus  in  granulationes  istas  coloris  grisei, 
I perfecte  organizatas,  corneae  tam  funestas,  transire  vidi, 
I quasque  etiam  professor  Arlt  si  observaret,  pro  trachoma- 
I tosis  putandas  esse  vix  dubitaret,  quam  optime  convenit. 
I Quae  res  eo  meliore  jure  mihi  videtur  statui  posse,  quod 

I Arlt  quoque  in  illo,  in  quo  observationes  instituit,  orpha- 
notropheo plures  reperit  alumnos,  quos  ex  trachomate 
laborasse,  testatur.  Equidem  tamen  etiam  in  majore 
casuum  numero , scholarum  vicanorum  discipulis  disquisitis, 
id  quod  Arlt  non  animadvertit,  telas  profundiores  tali  ex- 
sudato plastico  infiltratas  vidi,  quale’ in  tela  cellulosa  sub- 
conjunctivali, in  corpore  papillari,  in  cartilagine  deponi 
solet.  Hi  casus  tamen  majore  ex  parte  ad  aegrotos  anno- 

nun  15  18  pertinuere.  Et  in  nonnullis  quidem  palpebra 
supeiioi , exsudati  granula,  quae  in  eo  erant,  ut  orgoniza- 
rentur,  ostendit,  dum  ea  in  palpebra  inferiore  partim  re- 
sorpta,  partim  saltem  minuta  vasisque  amplius  evolutis, 
specie  subrubicunda  praedita  apparuere , tela  cellulosa  sub- 
conjunctivali corporeque  papillari  exsudato  plastico  aequa- 
biliter infdtratis. 


Pars  altera. 

Slatisticae  dc  trachomate,  praesertim  in  scholis  vicanis, 

notationes. 

Largam,  quae  mihi  oblata  est,  materiam  ut,  quantum 
fieri  potuerit,  in  usum  nostrum  convertam,  brevem  illarum 
rationum  conspectum , quas  in  scholis  viginti  a me  aditis  ob- 
servavi, quaeque  ex  notationibus,  quas  de  infantibus  homi- 
nibusque adultis  praeter  scholarum  discipulos  in  parochus 
Bartholomaei  et  Lais  prope  Dorpatum  sitis  a me  inspectis 
collegi,  deduci  potuerunt,  jam  proponere  mihi  liceat. 

In  cunctis,  quas  inspexi,  scholis  infantes  utriusque  se- 
xus, 610  numero,  annos  10 — 17  natos,  perquisivi,  ex  qui- 
bus inter  centenos  amplius  sexagenos  binos  (62%,  %)  ex 
trachomate  laborare  animadverti  (Tabula  III.).  Qoi  numerus 
sane  ingentem  horrorem  incutiat;  qui  quidem  etiam  augetur, 
si  respeceris,  me  tantum  eos  casus  notasse,  in  quibus  cer- 
tum esset  trachoma  exstare,  quale  permultis  in  casibus  in 
granulationes  istas  duras , perfecte  organizatas  evolutum 
vide,  quae,  tempore  progrediente , pannum  etc.  efficere  so- 
lent. Ceterum  non  possum  quin  commemorem,  in  disquisi- 
tione mearum  eventu  tam  tristissimo  illud  tamen  solatio  esse, 
quod,  uti.  infra  apparebit,  ex  casibus  multis  in  tabula  III.  no- 

tatis  mihi  tantum  perpauci  se  obtulerint,  in  quibus  funestis- 
simae processus  granulationis  sequelae  sese  jam  in  conspec- 
tum darent.  Quae  res  argumento  est,  exsudato  sub  conjuncti- 
vae epithelium  effuso  plaerisque  in  casibus  longiore  temporis 
spatio  opus  esse,  quoad  omnino  organizetur,  atque,  id  quod 
absque  dubio  memoratu  dignissimum  est , ipsum  hoc  tempus 
aptissimum  esse,  quo  curatio  rite  instituta  auxilium  afferat. 

Trachomati  quaenam  cum  scrophulosi  et  tuberculosi 
intercedat  ratio,  ut  uberius  disseram  temporis  exiguitas  non 
permittit.  Accedit,  quod  affectionum  illarum  natura  ad  hoc 
usque  tempus  tam  parum  certo  explorata  est,  ut  tam  intimus 
earum  cum  trachomate  connexus,  quem  Wotypka  l)  omni 
dubitatione  exemtum,  Arlt  2)  valde  verisimilem  esse  judicant, 
non  jam  pro  certo  affirmari  queat.  Hoc  loco  id  tantum  ad- 
monuisse sufficiat,  inter  infantes  325  ex  trachomate  laboran- 
tes, qui  num  scrophulosi  affecti  essent,  simul  disquisivi, 
125,  ergo  aliquanto  minus  partem  dimidiam,  malo  isto 
aegrotasse,  200  nullum  minimum  quidem  scrophuloseos  ve- 
stigium offerentibus.  Attamen,  si  tristes  rerum  conditiones 
respexerimus,  quibus  rusticorum  liberi  adolescere  solent, 
non  est,  quod  miremur,  tam  saepe  trachoma  cum  scrophu- 
losi conjunctum  reperiri,  quoniam  duo  morbi  illi  cum  tristi- 
bus'vitae  rationibus,  neque  vero  idcirco  ipsi  inter  se,  nexu  cau- 
sali continentur.  Qui  nexus  si  necessarius  foret,  trachoma  aut 
semper  aut  plerisque  saltem  in  casibus  cum  scrophulosi  con- 
junctum esse  deberet.  Mihi  potius  scrophulosis  non  videtur  nisi 
momentum  esse,  quod  ad  trachoma  sustentandum  plurimum 
conferat,  quia  corpus,  valetudine  universa  jam  affecta,  mi- 

nus  aptum  est,  quod  noxis  extrinsecus  ingruentibus  resistat, 
in  coque  quivis  morbus  localis  et  decursum  lentiorem  init  et 
proclivior  est  ad  recidendum. 

Plerumque  ambos  simul  oculos  primis  trachomatis  ini- 
tiis affectos  vidi , dum  in  paullo  pluribus , quam  tertia  omni- 
um affectorum  parte,  alterum  modo  oculum  aegrotare  obser- 
vavi. Oculorum  dexter  aut  saepius  affici , aut  saltem  prius 
sinistro  trachomate  corripi  videtur;  namque  inter  casus  134, 
in  quibus  unus  modo  oculus  laborabat,  casus  26  plures  ad 
dextrum , quam  ad  sinistrum , pertinuere.  Memoratu  digna 
haec  quoque  res  videatur,  quod  in  aliis  scholis  saepius  ocu- 
lum sinistrum,  in  aliis  saepius  dextrum,  in  aliis  utrumque 
aeque  crebro  affectos  inveni , quae  res  tamen , quanam  ex 
causa  repetenda  sit,  equidem  conjectare  non  ausim. 

Ad  affectionis  aut  in  hoc  aut  in  illo  sexu  frequentiam 
quod  attinet,  meae  quidem  observationes  similem,  atque 
quem  professor  Adelmann  ') , vir  doctissimus,  in  nosocomio 
suo  nactus  est,  eventum  praebuere.  Namque,  ut  et  ille 
sexum  muliebrem  saepius  quam  virilem , trachomate  affici 
comperit,  item  ego  puellas  frequentius,  quam  pueros,  ex 
trachomate  laborantes  inveni.  Etenim,  dum  ex  pueris  cen- 
tenis sexageni  aegrotabant , inter  puellas  centenas  fere  sexa- 
genas quinas  (6422/27  %)  malo  affectas  reperi.  Qui  obser- 
vationum eventus  iis,  quae  Hasner  2)  comperit,  parum  con- 
gruit, qui  vir  doctus  exmegrotis  173  viros  93,  feminas  80 
affectos  vidit. 

Quantum  meae  investigationes  me  docuerunt,  facere 
non  possum,  quin  trachomatis  ortum  in  primam  infantiam 

conferam,  quum  tamen  Iiasner  ')  et  Arlt  2)  in  infantibus 
annis  quinque  vel  sex  minoribus  hoc  malum  omnino  non  ob- 
servaverint. Equidem  enim  ex  infantibus  45  menses  sex 
usque  ad  annos  10  natis  30  trachomate  affectos  inveni,  quo- 
rum quidem  complures  ob  oculorum  affectiones  ab  ipsis  pa- 
rentibus ad  me  allati  erant.  Affectionis  frequentia  cum  di- 
versa infantium  aetate  hac  ratione  continebatur. 


Tabula  I . 


Aetas 

Annorum.  Mensium. 

Perquisitorum 

numerus. 

Sanorum 

numerus. 

Ex  Irachom. 
laborantium 
numerus. 

6 

3 

1 

2 

7 

1 

1 

9 

1 

1 

1 

1 

2 

2 

1 

2 

1 

1 

X 

5 

1 

1 

1 

6 

1 

1 

2 

3 

1 

1 

2 

6 

4 

1 

3 

3 

3 

1 

2 

3 

6 

1 

1 

4 

1 

1 

5 

2 

1 

1 

5 

6 

1 

* 

1 

6 

4 

2 

2 

7 

3 

1 

2 

8 

4 

1 

3 

9 

11 

4 

7 

45 

15 

30 

Tum  ex  conspectu  modo  prolato,  tum  ex  rationibus, 
quas  tab.  III.  nobis  proponit,  unde  apparuit , ex  infantibus 

annos  10  13  natis  aliquanto  plures,  quam  ex  pueris  annos 
14  17  natis  trachomate  laborare,  non  possum  quin  conclu- 
dam, sententiam  ab  Ilasner  ')  et  Arlt  2)  positam,  qua  tra- 
choma in  pueritia  rarius,  quam  in  adolescentia  et  aetate  vi- 
rili, exsistere  censent,  rejiciendam  esse.  Mihi  potius  pue- 
ritia ad  morbum  hunc  evolvendum  maxime  proclivis  videtur, 
cui  inde  hoc  respectu  adolescentia,  tum  aetas  virilis  succedit. 
Qua  in  re  aegrotantium  numerus,  usque  ad  annum  aetatis 
14—15  auctus,  tum  primo  paullatim,  paullo  post  celerius 
deminuitur. 

Ex  altera  parte,  qua  de  re  jam  supra  mentionem  feci- 
mus, aetate  virili,  praesertim  provectiore,  trachomatis  exitus 
creberrime  observari,  non  est  infitiandum.  Namque  ex 
pueris  30,  qui  trachomate  laborabant  (Tab.  I.),  unum  modo, 
annos  duos  cum  dimidio  natum,  inveni,  in  quojam  telae 
profundiores  infiltratae  cernerentur,  pannusque  inde  exortus 
esset,  atque  cornea  ulcera  ex  resorptione  orta  ostenderet. 
Inter  cunctos  scholarum  discipulos  trachomate  affectos,  379 
numero , multos  quidem  reperi , in  quibus  secundum  morbi 
stadium  jam  initium  cepisset;  attamen  in  9 tantum  sequelas 
tristissimas,  quae  cornea  granulationibus  irritata  producun- 
tur, jam  exortas  animadverti.  Corrug-ationis  stadium  usque 
ad  annum  aetatis  18  nullo  in  casu  observavi;  verumtamen 
mihi  obtigit , ut  complures  annos  20  et  amplius  natos  inve- 
nirem , qui  commutationes  isto  stadio  effectas , uti  membra- 
nae mucosae  atrophiam,  entropium,  trichiasin  etc. , offer- 
rent. Frequentissime  tamen  hae  sequelae  annis  40 — 70  ob- 
servari videbantur;  namque  in  aegrotis  51  annorum  20 — 70 

trachomate  affectis  tribus  morbi  stadiis  talem  inter  se  ratio- 
nem esse  animadverti: 


Tabula  II. 


Aetat.  ann. 

Trachomatis. 

Stadia  I et  II. 

Stadium  III. 

20  — 30 

12 

4 

30  — 40 

4 

7 

i 40  — 50 

2 

10 

50  — 60 

2 

2 

60  — 70 

— 

8 

Denique  liceat  mihi  observationis  cujusdam  mentionem 
injicere,  quae  nescio  an  disquisitionibus  tempore  postero  de 
causis  ad  provocandum  trachoma  valentibus  instituendis  ali- 
cujus  futura  sit  momenti. 

Dico  enim  rem  jam  supra  in  praefatione  commemoratam, 
nimirum  conclave,  in  quo  scholae  habentur,  tam  imperfecte 
calefactum , ut  multis  in  scholis  fumus  ex  fornace  proveniens, 
viam,  qua  foras  effundatur,  non  habeat.  Quae  res  licet 
multis  non  tanti  momenti  videatur,  tamen  trachomatis  in 
scholis  vicanis  fumo  impletis  frequentia  tantam  mirationem 
movet,  ut  illam  rem  non  putarem  silentio  praetereundam 
esse.  Nam,  uti  ex  discipulis  222,  qui  in  conclavibus  fumo 
carentibus  tempus  degebant,  126  (5627/37  %)  trachomate 
aegrotantes  inveni,  ita  in  scholis  fumosis  inter  discipulos 
centenos  multo  majorem  hoc  malo  laborantium  numerum, 
nempe  ex  discipulis  222  affectos  152  (6852/llt  %),  reperi. 


In  commentationis  fine  facere  non  possum , quin , etiamsi 
hanc  dissertationem  mancam  et  imperfectum  esse  confitear, 
tamen  notationes  statisticas  in  ea  prolatas  illis  quoque  inno- 
tescere exoptem,  quorum  est,  rusticorum  has  provincias 
incolentium  et  cultui  animorum  et  valetudini  corporum  pro- 
spicere. Quos  utinam  census  propositi  eo  adducant,  ut 
scholas  vicanas  non  modo  ad  vulgi  animos,  quantum  fieri 
potuerit , excolendos  valere , verum  etiam  loca  illa  esse  stu- 
deant , in  quibus  noxae  organorum  corporis  vitae  tam  gra- 
vissimorum integritati  officientes  praecaveantur,  neque,  uti 
ad  hunc  usque  diem  accidit,  rebus  parum  apte  institutis, 
adjuventur. 

Scholarum  nomina. 

Ronnifer 

Warbefer 

Wasefer 

Rojel 

Suewalep 

Bartholomaei 

Allafer 

Lais | 

Sotaga 

Moisama | 

Woitfer | 

Nawwa j 

Patjala | 

Arrokuell | 

Kassinorm | 

Erikfer ; . . . | 

Maria | 

Koddokuell | 

Enkuell | 

Asylum  Alexand.  Dorpat.j 

a 


NB.  In  ordinibus  signo  * notatis  numeri  ad  aegrotorum  numerum  referendi  sunt. 

T h c s e s. 


1.  Trachoma  non  est  mali  universalis  manifestatio. 

2.  Trachoma  acutum  non  exstat. 

3.  Magistratuum  est,  curare,  ut  monstra  duplicia  opera- 
tione, nisi  forte  haec  letalis  est,  disjungantur. 

4.  Ad  sanandos  morbos  endemicos  medicamenta  nihil 
valent. 

/ 

5.  Fiducia  in  medico  [posita  morborum  sanatio  non  ad- 
juvatur. 

6.  Haemorrhoides'  sunt  malum  locale. 


